Uusi paloasema valmistuu Nivalaan pikavauhtia. Ensi viikolla käynnistyvät rakennustyöt pitäisi saada valmiiksi jo ensi talvena. Tiloiltaan vajaan 1400 neliön tilat rakennuttaa Nivalan teollisuuskylä, joka puolestaan vuokraa ne edelleen kaupungille.
Kalliotien varteen nousevaan rakennukseen tulee muun muassa miehistötilat, ajoneuvojen tallit, sosiaalitilat, luentosali ja varusteiden huoltotilat. Rakennuskustannukset ovat noin 2,2 miljoonaa euroa. Pääurakasta vastaa Nivalan rakennuspalvelu Oy.
Lähteet: YLE / Keski-Pohjanmaa